Ramón Fonseca

Ramón Fonseca Mora (1952–2024) var en panamansk romanforfatter og advokat. Frem til Panama Papers-saken eksploderte i mars 2016 var han også rådgiver for den panamanske president og viseformann for regjeringspartiet Partido Panameñista.

Liv og virke

 Utdannelse 
Ramón Fonseca Mora overveide som ung mann å bli katolsk prest. Etter fullført skolegang, blant annet på La Salle College, studerte Fonseca imidlertid jus og samfunnsfag i Panama og ved London School of Economics.

 Ansettelser i FN og i Panamas statsapparat 
Fonseca arbeidet deretter seks år ved FN i Genève. Han tjenestegjorde i Panama også som rådgiver for regjeringene til Ricardo Martinelli og Juan Carlos Varela.

 Advokatfirmaet Mossack Fonseca 
Han gikk i 1986 sammen med Jürgen Mossack i advokatfirmaet Mossack Fonseca i Panama. Advokatfirmaet kom den 3. april 2016 i nyhetene over hele verden, ved offentliggjøringen av de såkalte Panama-dokumentene. Med mer enn 40 avdelingskontorer vidden rundt utviklet Mossack Fonseca seg til å bli det fjerde største ouffshore-advokatfirma i hele verden. I mars 2018 ble selskapet avviklet som følge av sin medvirkning i Panama Papers-affæren.

Den 3. april 2016 publiserte en rekke internasjonale medier, i samarbeid med International Consortium of Investigative Journalists (ICIJ), en serie artikler om Mossack Fonseca-kunder og deres finansielle konstruksjoner i skatteparadiser. Artiklene var basert på et datasett fra selskapet som ble lekket til Süddeutsche Zeitung av en varsler. I 2016 ble advokatfirmaet Mossack Fonseca raidet av politiet etter mistanke om hvitvasking, bestikkelser og korrupsjon. Fonseca benektet påstandene om at firmaet hjalp til med hvitvasking og skatteunndragelse i et TV-intervju den 3. april 2016. Han beskrev avsløringen av de interne dokumentene som «hacking» og en «forbrytelse».

I oktober 2020 ble Fonseca Mora og hans tidligere forretningspartner Mossack erklært ettersøkt over hele verden etter at arrestordre ble utstedt i Tyskland, mistenkt for å ha medvirket til skatteunndragelse og dannet en kriminell organisasjon.

I februar 2017 ble både Fonseca og Jürgen Mossack arrestert i forbindelse med en etterforskning av hvitvasking og korrupsjon i Brasil, kjent som Operation Lava Jato (Operação Lava Jato). De ble først nektet kausjon fordi retten så en fluktrisiko. De ble løslatt den påfølgende april mot kausjon på $500 000.

I 2022 ble Fonseca og Mossack frifunnet fordi påtalemyndigheten ikke kunne bevise at firmaet handlet med eller forsøkte å skjule ulovlige midler fra Brasil.

 Forfatter 
Fonseca var også en prisvinnende romanforfatterMossack Fonseca & Co. had a problem in Vegas. auf panamapapers.icij.org som også skrev skuespill og noveller. Hans kriminalroman La danza de las mariposas finner sted i et fiktivt mellomamerikansk land der militæret kontrollerer samfunnet ved hjelp av en esoterisk krets.Ramon Fonseca Mora: Der Tanz der Schmetterlinge bei perlentaucher.de Han ble tildelt Ricardo Miró-prisen, den nasjonale litteraturprisen i Panama, for La danza de las mariposas (1994) og Soñar con la ciudad (1998).

 Familie 
Ramón Fonseca Mora hadde seks barn. Han var først gift med Elizabeth Ward Neiman, som ble republikken Panamas ambassadør til Nederland den 9. september 2020."H.E. Elizabeth Ward is Panama’s Ambassador to The Kingdom of the Netherlands" Diplomat Magazine 9. september 2020 {Hans sønn Eduardo Fonseca Ward var Panamas ambassadør til De Forente Arabiske Emirater.

Død
Ramón Fonseca Mora døde etter lang sykdom på et sykehus i Panama by den 8. mai 2024, i en alder av 71 år.Fallece el abogado Ramón Fonseca Mora a los 71 años  

Verker
 1976: Las Cortes Internacionales de Justicia
 1977: Reflexiones de Derecho Judicial
 1985: Compañías Panameñas
 1988: Panamá, un viejo lugar bajo el sol
 1994: La danza de las mariposas (kriminalroman; norsk betydning: Sommerfuglenes dans)
 1995: La Isla de las Iguanas (roman)
 1996: La ventana abierta (norsk betydning: Det åpne vinduet)
 1998: Soñar con la ciudad
 2000: 4 Mujeres vestidas de Negro (norsk betydning: 4 sortkledde kvinner)
 2007: El Desenterrador
 2009: Ojitos de Ángel
 2012: Míster Politicus

 Referanser 

Kategori:Personer fra Panama by
Kategori:Advokater
Kategori:Forfattere fra Panama